1952. július 20-án lett a Szovjetunió első olimpiai bajnoka a helsinki olimpián 51,42 méteres olimpiai rekorddal. Győzelmét követően a külföldi média az "iron lady" névvel illette őt. Egy hónappal az olimpia után Odesszában 53,61 méteres világcsúcsot dobott. Az 1954-es berni Európa-bajnokságon szintén az első helyen végzett. 1955-ben 56,62 méteres dobásával érte el élete legjobbját. Míg az 1956-os melbourne-i olimpián sérülten bronzérmes lett, addig az 1960-as római olimpián ismét aranyérmet szerzett. Az 1964-es tokiói olimpián a tizenegyedik helyen végzett.